wannaphong/clean_thaiwikipedia huggingface dataset:
# นางมารสวมปราด้า
นางมารสวมปราด้า  เป็นภาพยนตร์แนวตลก/ดราม่า ของประเทศสหรัฐอเมริกา ที่ออกแพร่ภาพในปี พ.ศ. 2549 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ The Devil Wears Prada ของ ลอเรน ไวส์เบอร์เกอร์ ซึ่งได้รับความนิยมเป็นอย่างมากในกลุ่มผู้อ่านทั่วโลก จากเนื้อหาที่เปิดเผยเรื่องราวการทำงานในวงการแฟชั่น ชีวิตและปัญหาของคนหนุ่มสาวที่อยู่ในวงการนั้นๆ ตลอดจนมุมมองและแนวคิดอย่างคนใน ซึ่งคนทั่วๆ ไปอาจไม่เคยได้สัมผัส

ภาพยนตร์เรื่องนี้ได้มีการดัดแปลงเนื้อหาบางส่วน โดยใช้มุมมองและความคิดเห็นจากทั้งโปรดิวเซอร์ ผู้กำกับการแสดง รวมทั้งนักแสดงหลัก จึงมีความแตกต่างจากบทประพันธ์ดั้งเดิมอยู่ในบางจุด

นอกจากนี้ จุดเด่นของนางมารสวมปราด้าในภาคภาพยนตร์ ยังอยู่ที่บรรดาเสื้อผ้า รองเท้า และเครื่องประดับที่ได้รับการสนับสนุนจากเหล่าดีไซน์เนอร์จากแบรนด์ชั้นนำทั่วโลก รวมถึงการปรากฏตัวเป็นนักแสดงรับเชิญในหลายๆ ส่วนของภาพยนตร์ ของผู้มีชื่อเสียงในวงการแฟชั่น เช่น วาเลนติโน่ การาวานี่, จีเซลล์ บุนด์เซล, ไฮดี้ คลุม หรือแม้แต่เจ้าของบทประพันธ์อย่าง ลอเรน ไวส์เบอร์เกอร์เอง

 เนื้อเรื่อง 
แอนเดรีย แซคส์ เป็นเหมือนนักศึกษาจบใหม่ทั่วไป ที่ต้องออกตระเวนสมัครงานไปตามที่ต่างๆ เนื่องจากแอนเดรียมีความฝันอยากทำงานเป็นนักหนังสือพิมพ์ เธอจึงส่งจดหมายสมัครงานไปยังสำนักพิมพ์ต่างๆ หลายแห่ง แต่โชคร้ายที่ไม่มีแห่งใดตอบรับเธอกลับมาเลย

วันหนึ่ง แอนเดรียก็ได้รับแจ้งเรียกตัวเข้ารับการสอบสัมภาษณ์จากสำนักพิมพ์ยักษ์ใหญ่ อีเลียส คลาร์กส ซึ่งเป็นเจ้าของนิตยสารและวารสารขายดีหลายฉบับ แอนเดรียตื่นเต้นเป็นอย่างมาก แต่เมื่อเธอไปถึง ก็ได้พบว่างานที่ถูกเรียกมาสัมภาษณ์นั้น เป็นตำแหน่งงานผู้ช่วยของมิแรนด้า พรีสท์ลี่ บรรณาธิการบริหารของนิตยสารแฟชั่นอันดับ 1 อย่างรันเวย์ ซึ่งได้ชื่อว่าเป็นตำแหน่งที่หญิงสาวนับล้านคนยอมทำทุกอย่างเพื่อให้ได้มา แอนเดรียซึ่งไม่เคยสนใจในเรื่องแฟชั่นมาก่อน ถึงกับหมดหวังที่จะผ่านการสอบสัมภาษณ์ แต่ทว่าความแตกต่าง ไม่เหมือนใครของเธอ กลับทำให้มิแรนด้าสนใจ และตกลงรับเธอเข้าทำงาน

แอนเดรียดีใจที่ได้งาน แต่แล้วเธอก็ได้รู้ว่าฝันร้ายเพิ่งจะเริ่มขึ้นเท่านั้น เมื่อตำแหน่งงานผู้ช่วยนี้ ทำให้เธอแทบจะไม่มีเวลาเป็นของตนเอง นอกจากนี้เธอยังต้องคอยทำงานทุกอย่างที่มิแรนด้าส่งมาให้ ไม่ว่างานนั้นจะเกี่ยวกับงาน หรือเรื่องส่วนตัวของมิแรนด้า 

อย่างไรก็ตาม แอนเดรียได้เรียนรู้ว่า การทำงานในวงการแฟชั่นนั้น แม้ภายนอกจะดูสวยงาม เลิศหรู แต่เพื่อให้ได้มาซึ่งสิ่งเหล่านี้ กลุ่มคนที่ทำงานอยู่เบื้องหลัง ล้วนแต่ต้องใช้ความพยายาม และความทุ่มเทอย่างเต็มที่ เพื่อให้ได้ผลงานที่มีคุณภาพ เป็นที่ยอมรับออกมา ความร้ายกาจ ความเข้มงวด ความจุกจิกจู้จี้ และเอาแต่ใจจนดูเหมือนไร้เหตุผลของมิแรนด้า กลับเป็นส่วนประกอบสำคัญที่ทำให้นิตยสารอย่างรันเวย์ ยังคงครองความนิยมเป็นอันดับ 1 อยู่ได้ 

แต่แอนเดรียจะทำอย่างไร เมื่องานในวงการแฟชั่น ไม่ได้ต้องการแค่คนตั้งใจทำงานเพียงอย่างเดียว แต่ต้องมีทั้งความทุ่มเท และจิตใจที่มุ่งมั่นและรักในงานแฟชั่นอย่างจริงจัง

 ตัวละคร 
 แอนเดรีย แซคส์ - แอนน์ แฮททาเวย์ 
 มิแรนด้า พรีสท์ลี่ - เมอรีล สตรีป 
 เอมิลี่ ชาร์ลสตัน - เอมิลี่ บลันท์ 
 ไนเจล - สแตนลีย์ ทุชชี

 แหล่งข้อมูลอื่น 
 Siamzone - นางมารสวมปราด้า
# คีรีบูน (วงดนตรี)
คีรีบูน เป็นวงดนตรีไทยป็อปที่ก่อตั้งในช่วงทศวรรษ 1980 ชื่อคีรีบูนหมายถึง “นกขมิ้น” นกสีเหลืองตัวเล็กที่เรียกกันว่า “ราชาแห่งเสียงเพลง” คีรีบูนเป็นวงดนตรีภายใต้สังกัดอาร์เอสซาวด์ และออกอัลบั้มแรกคือ "หากรัก" ในปี 2526 ซึ่งเป็นที่รู้จักจากแนวเพลงเมโลดิกบัลลาดและการแสดงบนเวที

 ประวัติ 
วงคีรีบูนมีสมาชิกทั้งหมด 6 คน โดยสมาชิกหลักคือรณชัย ถมยาปริวัฒน์ หรือที่รู้จักกันดีในชื่อ อ๊อด คีรีบูน ตำแหน่งมือกีตาร์ นักร้องนำ และหัวหน้าวง พวกเขาได้รับการยกย่องว่าเป็นหนึ่งในไอดอลวัยรุ่นยุค 80 ซึ่งเป็นรุ่นเดียวกับวงดนตรีแนวเดียวกัน เช่น ฟรุตตี้ และเรนโบว์

อัลบั้มแรกออกจำหน่ายในปี พ.ศ. 2526 ในชื่อ หากรัก ปลูกรักเป็นเพลงจังหวะช้า ๆ ที่มีจังหวะแทงโก้เรียบเรียงใหม่จากเพลงเก่าชื่อเดียวกันของสุนทราภรณ์ กลายเป็นเพลงแรกที่ทำให้คีรีบูนเป็นที่รู้จักในวงกว้างมากขึ้นจากอัลบั้มที่สองของพวกเขาอย่าง รอวันฉันรักเธอ ในปี พ.ศ. 2527

เพลงยอดนิยมอื่น ๆ ของพวกเขา ได้แก่ รอวันรักเธอ, อดีดรักยามเย็น, เด็กกำพร้า เป็นต้น

หลังจากออกอัลบั้มที่ 5 คืออัลบั้ม ตลอดกาล ในปี พ.ศ. 2530 คีรีบูนก็ประกาศยุบวง

ในปี พ.ศ. 2553 พวกเขาได้กลับมารวมตัวกันอีกครั้งในคอนเสิร์ตใหญ่ที่อิมแพ็ค อารีน่า เมืองทองธานีซึ่งถือเป็นการแสดงครั้งแรกของวงในรอบ 26 ปี

เมื่อคืนวันเสาร์ที่ 16 ตุลาคม พ.ศ. 2564 อ๊อด รณชัยเสียชีวิตด้วยโรคมะเร็งสมองขณะอายุได้ 57 ปี

 ผลงานเพลง 
หากรัก (พ.ศ. 2526)
 หากรัก
 โลกแห่งความรัก
 ไร้คู่
 ท่องทะเล
 ภาพในฝัน
 โอ้...นกน้อย
 แม่จ๋า
 รักนี้เหมือนฝัน
 รักต่างแดน
 ผิดหวัง
รอวันฉันรักเธอ (พ.ศ. 2527)
 ปลูกรัก
 รอวัน...ฉันรักเธอ
 เพื่อสองเรา
 หนึ่งน้องนางเดียว
 เด็กกำพร้า
 อดีตรักยามเย็น
 ช้ำเพราะรัก
 ทะเลแห่งความหลัง
 ขอให้เหมือนเดิม
 ฉัน... (ช้ำ)
 อุ่นไอรัก
เพื่อน (พ.ศ. 2528)
 โอ้รัก
 สะพานรัก
 อายุไม่สำคัญ
 พี่รักเจ้า
 เด็กสลัม
 แรกพบ
 เพื่อน
 ไฟ
 เดือนเอ๋ย
 วิญญาณในภาพถ่าย
 ไม่รู้ซิ่
 มีสิทธิ์ไหม
เพียงก่อนนั้น (พ.ศ. 2529)
 เปาะแปะ
 เพียงก่อนนั้น
 อ้ายบ่นึกฝัน
 ครั้งหนึ่ง
 วันนั้น...วันนี้
 ฉันกลัว
 ปลุกหัวใจ
 พบสาวงาม
 ยังคอยเธออยู่
 เธอ
 ทางชีวิต
 เพียงก่อนนั้น (ดนตรี)
ตลอดกาล (พฤศจิกายน พ.ศ. 2529-2530)
 ขาดเธอ
 ตลอดกาล
 คนมีสตางค์
 ชีวิตกับเสียงเพลง
 อดีตก่อนนั้น
 คล้ายดั่งทะเล
 รู้อยู่ว่ารัก
 หวัง
 สู่บ้านนา
 ลองคิดดู
 มอง
 ยอดเยาวมาลย์
 ตลอดกาล (จิงเกิ้ล)
''ชุดพิเศษ ฝากไว้ให้คิดถึง (พ.ศ. 2538)
 ฝากไว้ให้คิดถึง
 ปีกรัก
 อดีตรักยามเย็น
 หากรัก
 รอวัน...ฉันรักเธอ
 ทะเลแห่งความหลัง
 รักนี้เหมือนฝัน
 สะพานรัก
 เจ็บแล้วจำ
 ไม่รู้ซิ่
 เด็กกำพร้า
 ขอบคุณที่ไว้ใจ...รักกัน

 คอนเสิร์ต 

 คอนเสิร์ต โลกดนตรี คีรีบูน (2528 - 2529)
 คอนเสิร์ต เพื่อนช่วยเพื่อน แด่โฆษกคนยาก ที่เสรีเซ็นเตอร์ (8 กรกฏาคม 2550)
 คอนเสิร์ต กาลครั้งหนึ่งของคีรีบูน (13 มีนาคม 2553)
 คอนเสิร์ต 40 ปี the legend of the guitar (20 - 21 พฤศจิกายน 2553)
 คอนเสิร์ต โบยบินไปกับคีรีบูน (3 กันยายน 2554)
 คอนเสิร์ต การกุศล เสบียงบุญ อิน คอนเสิร์ต ร้อยรัก ร้อยใจ สายใยบุญ (27 มกราคม 2556)

 อัลบั้มรวมเพลง 

 รวมเพลงฮิต จาก คีรีบูน (2530)
 The best of คีรีบูน 1-2 (2539)
 คิดถืง คีรีบูน 1-2 (2541)
 Save hits คีรีบูน (2541)
 big bonus คีรีบูน (2541)
 The best of คีรีบูน (มกราคม 2544)
 25 Best of คีรีบูน (กุมภาพันธ์ 2549)
 Exclusive Hits คีรีบูน (มิถุนายน 2551)
 Time Machine Project - คีรีบูน (สิงหาคม 2552)
 Best Collection คีรีบูน (สิงหาคม 2554)
 เพลงรักและคิดถึง คีรีบูน (มิถุนายน 2555)
 Classic - คีรีบูน (เมษายน 2556)
 Classic - คีรีบูน (สิงหาคม 2557)

 โฆษณา 

 ไอศกรีมโพรี สมุดโพรีซุปเปอร์สตาร์ (2527)
# เหรียญปราบฮ่อ
เหรียญปราบฮ่อ เป็นสร้างในสมัยพระบาทสมเด็จพระจุลจอมเกล้าเจ้าอยู่หัว ใช้อักษรย่อ ร.ป.ฮ. โปรดเกล้าฯ เป็นเหรียญราชอิสริยาภรณ์ขึ้นเพื่อเป็นบำเหน็จความดีความชอบแก่ผู้ไปราชการสงครามปราบฮ่อเมื่อปีพ.ศ. 2427

 ลักษณะ 
เป็นเหรียญเงินรูปกลม  ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัว พระพักตร์เสี้ยว ผินพระพักตร์ไปทางซ้าย มีพวงมาลัยรองรับ  เบื้องบนเป็นแถวอักษรตามแนวขอบเหรียญเป็นข้อความ "จุฬาลงกรณ บรมราชาธิราช"  ด้านหลังเป็นรูปพระสยามเทวาธิราชทรงช้างถือพระแสงของ้าว มีควาญอยู่ท้ายช้างคนหนึ่ง  รองรับด้วยกลุ่มแพรแถบ  เบื้องบนของรูปนั้นมีอักษรตามแนวขอบเหรียญเป็นข้อความ "ปราบฮ่อ ๑๒๓๙ ๑๒๔๗ ๑๒๔๙" เหรียญนี้ใช้ห้อยกับแพรแถบสีดำริมสีเหลือง ขนาดกว้าง 2.5 เซนติเมตร ที่แพรแถบประดับเข็มบอกปีจุลศักราชที่มีการปราบฮ่อ ได้แก่ "๑๒๓๙" (พ.ศ. 2420) "๑๒๔๗" (พ.ศ. 2428) และ "๑๒๔๙" (พ.ศ. 2430) ใช้ประดับที่อกเสื้อเบื้องซ้าย เข็มปีจุลศักราชที่ประดับบนแพรแถบจะประดับให้สำหรับผู้ที่ไปราชการสงครามปราบฮ่อแต่ละคราว ๆ ไป เหรียญนี้ไม่มีการกำหนดอัตราการพระราชทาน ผู้ได้รับพระราชทานเหรียญนี้จะไม่ได้รับประกาศนียบัตรกำกับ แต่จะได้รับการประกาศชื่อลงในราชกิจจานุเบกษา  ปัจจุบันเหรียญนี้พ้นสมัยการพระราชทานแล้ว   

 การผลิตเหรียญ 
รัฐบาลสยามได้ว่าจ้างให้บริษัทบีกริมแอนด์โกผลิตเหรียญปราบฮ่อที่ประเทศเยอรมนี โดยมีจำนวนผลิตเพียง 500 เหรียญ เมื่อปี พ.ศ. 2436 และได้จัดส่งมายังประเทศสยามในปีถัดมา และได้เริ่มพระราชทานแจกเป็นระยะ ๆ โดยเริ่มพระราชทานครั้งแรกเมื่อวันที่ 21 กันยายน พ.ศ. 2441 จำนวน 49 คน
# เตียวกิ๋น
เตียวกิ๋น เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนนางสมัยราชวงศ์ฮั่นตอนปลาย เป็นเพื่อนสมัยเรียนของเล่าปี่ ต่อมาก็ได้เป็นเสนาธิการของแม่ทัพโลติด และได้พบเล่าปี่อีกครั้งที่หลังจากได้นำทหารอาสาเข้าทำการปราบปรามโจรโพกผ้าเหลืองจนมีความดีความชอบมากมายแต่กลับไม่ได้รับปูนบำเหน็จต้องรอคอยข่าวอยู่นอกเมืองหลวง ทั้งๆที่มีแต่แม่ทัพจากกองทัพหลวงต่างได้รับกันไปหมด เตียวกิ๋นเห็นสงสารจึงได้ไปกราบบังคับทูลเข้าเฝ้าต่อพระเจ้าเลนเต้และเตือนพระสติเรื่องสาเหตุที่เกิดโจรกบฏโพกผ้าเหลืองก็เพราะสิบขันที นอกจากนั้นจึงได้กราบทูลขอให้กำจัดสิบขันทีเสียเพื่อความสงบสุขต่อแผ่นดิน แต่ในที่สุดเตียวกิ๋นกลับถูกเหล่าสิบขันทีรุมสังหาร
# จักรพรรดิเทียนฉี่
พระจักรพรรดิเทียนฉี่ (23 ธันวาคม ค.ศ. 1605 – 30 กันยายน ค.ศ. 1627) ประสูติเมื่อวันที่ 23 ธันวาคม ค.ศ. 1605 (พ.ศ. 2118) เป็นพระราชโอรสในจักรพรรดิไท่ชาง เมื่อพระราชบิดาสวรรคตลงในปี ค.ศ. 1620 (พ.ศ. 2163) องค์ชายจูหยูเจียวที่เป็นรัชทายาท ชันษา 15 พรรษาจึงขึ้นครองราชย์เป็น จักรพรรดิเทียนฉี่ ตลอด 7 ปีในรัชกาลมีกบฏเกิดขึ้นหลายครั้ง

 พระราชประวัติ 
จักรพรรดิเทียนฉี่ หรือ พระเจ้าซีจง มีพระนามเดิมว่า องค์ชายจูโหยวเซี่ยว (朱由校) มีแม่นมที่ทรงพึ่งพาอาศัยคือนางเค่อซื่อ นางเคอซื่อได้ผูกสัมพัน ตุ้ยสือ(คู่สามีภรรยาที่เป็นขันที่กับนางสนม)กับขันทีนามว่าเว่ยจงเสียน เมื่อพระเจ้าหมิงกวงจง ขึ้นครองราชย์ ได้สถาปนาองค์ชายจูโหยวเซี่ยวเป็นเจ้าชายรัชทายาท เมื่อพระเจ้าหมิงกวงจงสวรรคต เจ้าชายจูโหยวเซี่ยวจึงขึ้นครองราชย์มีพระนามว่าจักรพรรดิหมิงซีจง (明熹宗) หรือมักถูกเรียกว่า จักรพรรดิเทียนฉี่ (天啟帝) หลังขึ้นครองราชย์นางเค่อซื่อก็รุ่งเรืองตามไปด้วย ส่วนขันทีเว่ยจงเสียนก็กลายเป็นขันทีคนสนิทจักรพรรดิและเป็นผู้กุมอำนาจการทหารและการปกครอง เนื่องจากพระเจ้าซีจงมักหมกมุ่นอยู่กับงานช่างไม้ ในทุกๆวันเขาลงมือสร้างสิ่งปลูกสร้างเองเป็นงานอดิเรก สร้างเสร็จแล้วทิ้งและสร้างใหม่ ขันทีเว่ยจงเสียนจึงมีอำนาจสูงสุดควบคุมขุนนางทั้งในและนอกราชสำนักอย่างเบ็ดเสร็จ นำมาสู่ความเสื่อมอย่างสูงสุดของราชวงศ์หมิงประวัติศาสตร์จีนฉบับย่อ, 2556, สำนักพิมพ์มติชน, หน้า 484

 พระราชกรณีกิจ 
thumb|ถ้วยชาที่มีชื่อศักราชของจักรพรรดิเทียนฉี่ ปัจจุบันอยู่ในพิพิธภัณฑ์แห่งหนึ่งในโตเกียว

 เสด็จสวรรคต 
จักรพรรดิเทียนฉี่สวรรคตในปี ค.ศ. 1627 (พ.ศ. 2170) ขณะพระชนม์เพียง 22 พรรษา องค์ชายจูหยูเจี้ยน พระราชอนุชาจึงขึ้นครองราชย์เป็นจักรพรรดิฉงเจิน โดยในรัชกาลของจักรพรรดิฉงเจินนี้ ราชวงศ์หมิงต้องล่มสลายลงเพราะพ่ายแพ้แก่กองทัพแมนจู และองค์จักรพรรดิทรงทำอัตวินิบาตกรรม (ปลงพระชนม์เอง) เมื่อ ค.ศ. 1644 (พ.ศ. 2187) ขณะพระชนม์เพียง 33 พรรษา

 พระบรมวงศานุวงศ์ 
 พระราชบิดา: จักรพรรดิไท่ชาง
 พระราชมารดา: จักรพรรดินีเซี่ยวเหอ พระพันปีหลวง จากสกุลหวัง (王)
 พระอัครมเหสี
จักรพรรดินีเซี่ยวอายเจ๋อ จากสกุลจาง (张) 
 พระมเหสี (皇贵妃)
 พระมเหสีฮุ่ย (慧皇贵妃) จากสกุลฟ่าน (范) 
 พระมเหสีหรง (容皇贵妃) จากสกุลเริ่น (任) 
 พระอัครชายา (妃)
 พระอัครชายาอวี้ (裕妃) จากสกุลจาง (张) ภายหลังถูกถอดพระอิสริยยศ
 พระอัครชายาเหลียง (良妃) จากสกุลหวัง (王)
 พระอัครชายาเฉิง (成妃) จากสกุลหลี่ (李) 
 พระอัครชายาฉุน (純妃) จากสกุลต้วน (段)
พระสนมขั้นกุ้ยเหริน (贵人)
 พระสนมเฝิง (馮贵人)
 พระสนมหู (胡貴人)

 พระราชโอรส
 ลำดับ พระนาม  ประสูติ  สิ้นพระชนม์  พระมารดา  1  องค์ชายหุยฉง (จู ซื่อหราน) 懷沖  4 พฤศจิกายน 1623  4 พฤศจิกายน 1623  จักรพรรดินีเซี่ยวอายเจ๋อ สกุลจาง  2  องค์ชายต้าวหุย (จู ซื่ออวี้) 悼懷  1623  1624  พระมเหสีฮุ่ย สกุลฟ่าน  3  องค์ชายเซี่ยนหุย (จู ซื่อจ่ง) 獻懷  31 ตุลาคม 1625  30 พฤษภาคม 1626  พระมเหสีหรง สกุลเริ่น 
 พระราชธิดา 
 ลำดับ พระนาม  ประสูติ  สิ้นพระชนม์  พระมารดา  1  องค์หญิงหย่งหนิง (จู ซูเอ๋อ) 永寧  1622  1624  พระมเหสีฮุ่ย สกุลฟ่าน  2  องค์หญิงหุยหนิง (จู ซูมั๋ว) 懷寧  1624  1624  พระอัครชายาเฉิง สกุลหลี่ 3  องค์หญิง (ไม่มีพระนาม)   ไม่ปรากฏ  ไม่ปรากฏ ไม่ปรากฏ

พระสาทิสลักษณ์ที่ยังคงเหลืออยู่
# โพลีเอมีน
thumb|คาดาเวอรีน
thumb|สเปอร์มิดีน
thumb|สเปอร์มีน
โพลีเอมีนเป็นสารอินทรีย์ที่มีหมู่เอมีนตั้งแต่สองกลุ่มขึ้นไป สารกลุ่มนี้รวมถึงสารสังเคราะห์หลายอย่างที่เป็นวัตถุดิบสำคัญสำหรับอุตสาหกรรมเคมี เช่น ethylene diamine H2N-CH2-CH2-NH2 1,3-diaminopropane H2N- (CH2) 3-NH2 และ hexamethylenediamine H2N- (CH2) 6-NH2 และสารอีกหลายชนิดที่มีบทบาทสำคัญในเซลล์ยูแคริโอตและโพรแคริโอต เช่น ไดอะมิโน โพรเพน พูเตรสซิน (H2N- (CH2) 4-NH2) สเปอร์มิดีน (H2N- ((CH2) 4-NH-) 2-H) สเปอร์มีน (H2N- ((CH2) 4-NH-) 3-H) สังเคราะห์ขึ้นมาจากกรดอะมิโนโดยตัดหมู่คาร์บอกซิลออกไป โพลีเอมีนที่มีโครงสร้างเป็นวงที่เป็นที่รู้จักคือ Cyclen ส่วน Polyethylene amine เป็นโพลีเมอร์ที่มีโมโนเมอร์เป็น aziridine
 การทำงาน 
ผลกระทบทางด้านสรีรวิทยาที่สำคัญ ได้แก่
 กระตุ้นการเจริญเติบโตและการกำหนดพัฒนา
 ส่งเสริมการงอกของเมล็ดกระตุ้นการเจริญเติบโตของยอดต้นอ่อน
 ส่งเสริมการออกดอก โดยเป็นสารตั้งต้นของสารกลุ่มเอไมด์ที่มีการสังเคราะห์มากและขนส่งไปยังตาดอกเมื่อพืชพร้อมจะออกดอก
 การทนทานต่อความเครียด โพลีเอมีนมีบทบาทสำคัญในการตอบสนองต่อภาวะเครียดต่างๆ เช่น ขาดธาตุอาหาร สภาวะกรด ความหนาวเย็น
 การชะลอการชรา โพลีเอมีนมีผลในการชะลอการชราที่ถูกชักนำโดยความมืด โดยลดการสูญเสียคลอโรฟิลล์ 
 การสังเคราะห์โพลีเอมีนสายตรง 
 พูเตรสซิน 
พูเตรสซินถูกสังเคราะห์ด้วยกระบวนการทางชีวภาพผ่านทางสองวิถีที่แตกต่างกันคือ
 arginine จะถูกเปลี่ยนเป็น agmatine ด้วยเอนไซม์ arginine decarboxylase (ADC) ; แล้วเปลี่ยน agmatine เป็น carbamilputrescine โดย hydroxylase imino agmatine (AIH) สุดท้าย carbamilputrescine จะถูกเปลี่ยนเป็น พูเตรสซิน
 arginine ถูกเปลี่ยนเป็น arginine ornithine ornithine จากนั้นจะถูกเปลี่ยนเป็นพูเตรสซินโดย ornithine decarboxylase (ODC)
 Cadaverine 
Cadaverine ถูกสังเคราะห์จาก lysine ด้วยเอนไซม์ lysine decarboxylase (LDC).
 สเปอร์มิดีนและสเปอร์มีน 
สเปอร์มิดีนถูกสังเคราะห์จากพูเตรสซินโดยใช้หมู่aminopropylic จาก decarboxylated S-adenosyl-L-methionine (SAMด้วยเอนไซม์spermidine synthase

สเปอร์มีนถูกสังเคราะห์จากปฏิกิริยาของสเปอร์มิดีนกับ SAM ด้วยเอนไซม์ spermine synthase
 อ้างอิง 
 สัมฤทธิ์ เฟื่องจันทร์. 2544. สรีรวิทยาการพัฒนาการของพืช. กรุงเทพฯ: คลังนานาวิทยา
 แหล่งข้อมูลอื่น 
 Polyamines in cell cycle proliferation and cell death 

 Ornithine Decarboxylase: Expression and regulation in rat brain and in transgenic mice, 2002, Pekka Kilpelainen, Department of Biochemistry, University of Oulu.  Extensive review of literature through 2001 on polyamine structure, properties, metabolism in mammals, and physiological and pathophysiological roles (See article Table of Contents)
# จักรพรรดิถังเต๋อจง
สมเด็จพระจักรพรรดิถังเต๋อจง (, ค.ศ. 779-805) เป็นจักรพรรดิของ ราชวงศ์ถัง และโอรสองค์โตของ จักรพรรดิถังไต้จง รัชสมัย 26 ปีของพระองค์เป็นรัชสมัยที่ยาวนานที่สุดเป็นอันดับที่ 3 ของราชวงศ์ (เป็นรองเพียง จักรพรรดิถังเสฺวียนจง และ จักรพรรดิถังเกาจง) จักรพรรดิถังเต๋อจงเริ่มต้นจากการเป็นจักรพรรดิที่ขยันและประหยัดและพยายามปฏิรูปการคลังของรัฐบาลด้วยการออกกฎหมายภาษีใหม่ ความพยายามของพระองค์ที่จะทำลายขุนศึกท้องถิ่นที่ทรงพลัง อย่างไรก็ตาม จากการจัดการที่ผิดพลาดส่งผลให้เกิดการกบฏจำนวนมากที่เกือบจะทำลายพระองค์และราชวงศ์ถัง หลังจากเหตุการณ์เหล่านั้น พระองค์ปฏิบัติต่อผู้ว่าการท้องถิ่นด้วยความระมัดระวัง ทำให้ขุนศึกไม่ถูกตรวจสอบ และความไว้วางใจของพระองค์ต่อเหล่า ขันที ทำให้อำนาจของขันทีเพิ่มขึ้นอย่างมาก พระองค์ยังเป็นที่รู้จักในเรื่องความหวาดระแวงของพระองค์เกี่ยวกับอำนาจของเหล่าขุนนาง และในปลายรัชสมัยของพระองค์ พระองค์มิได้ให้อำนาจอัครมหาเสนาบดีของพระองค์มากนัก

พระบรมวงศานุวงศ์
 พระราชบิดา : จักรพรรดิถังไต้จง
 พระราชมารดา : จักรพรรดินีรุ่ยเจิน สกุลเสิ่น
 พระอัครมเหสี 
 จักรพรรดินีเจาเต๋อ สกุลหวัง
 พระมเหสีและพระสนม
 ฮุ่ยเฟย สกุลจ้าว
 ชงหรง สกุลอู่
 ชิวหรง สกุลโหมว
 พระโอรส
 จักรพรรดิถังชุนจง หลี่สง

เต๋อจง
# มือถือไมค์ หัวใจปิ๊งรัก 3
มือถือไมค์ หัวใจปิ๊งรัก 3  เป็นภาพยนตร์ภาคที่ 3 ในภาพยนตร์ชุด มือถือไมค์ หัวใจปิ๊งรัก และเป็นภาคแรกที่ออกฉายในโรงภาพยนตร์ โดยเข้าฉายครั้งแรกเมื่อวันที่ 24 ตุลาคม พ.ศ. 2551 ในประเทศสหรัฐอเมริกา โดยมี เคนนี่ ออร์เทก้า เป็นผู้กำกับเหมือนทั้ง 2 ภาคที่ผ่านมา รวมทั้งนักแสดงนำทั้ง 6 คนด้วย

ภาคล่าสุดของซีรีส์ มือถือไมค์ หัวใจปิ๊งรัก ยังเป็นเรื่องราวของทรอยและกาเบรียลลา หลังจากที่ทั้งสองคนต้องฟันฝ่าอุปสรรคต่างๆมาด้วยกัน โดยชีวิตในวัยมัธยมนั้นกำลังจะสิ้นสุดลง รวมถึงเพื่อนๆในทีม ไวลด์แคตส์ ละครเวทีมิวสิกเคิลประจำฤดูใบไม้ผลิ และความกลัวที่มีต่ออนาคตของพวกเขา 

ตัวภาพยนตร์ได้รับคำวิจารณ์ในเชิงบวกลบปนกันไป หลังจากเข้าฉายไป 3 วัน สามารถทำรายได้กว่า 42 ล้านดอลล่าร์ในทวีปอเมริกาเหนือ และอีกกว่า 40 ล้านดอลล่าร์ในต่างประเทศ โดยสามารถทำลายสถิติรายรับสูงสุดสำหรับภาพยนตร์มิวสิกเคิลที่ออกฉายในช่วงสุดสัปดาห์HIGH SCHOOL MUSICAL 3: SENIOR YEARboxofficemojo.com
# วาเนสซา ฮัดเจนส์
วาเนสซา แอนน์ ฮัดเจนส์  เป็นนักแสดงและนักร้องชาวอเมริกัน เกิดเมื่อวันที่ 14 ธันวาคม ค.ศ. 1988 เธอมีผลงานครั้งแรกในปี ค.ศ. 2003 กับภาพยนตร์ฮอลลีวู้ดเรื่อง  Thirteen และ Thunderbirds เธอประสบความสำหรับอย่างสูงจากบท แกบเรียลล่า มอนเทซ ในภาพยนตร์วัยรุ่นของค่าย ดิสนีย์เรื่อง มือถือไมค์ หัวใจปิ๊งรัก ในปี ค.ศ. 2006Vanessa Hudgens BiographyAllmusic.com

เธอเริ่มต้นอาชีพการเป็นนักร้องในปี ค.ศ. 2006 กับอัลบั้มแรก V และอัลบั้มที่สอง Identified ในปี ค.ศ. 2008Vanessa Hudgens "Identified" latimes.com

 ผลงานด้านดนตรี 

สตูดิโออัลบั้ม
 2006: V
 2008: Identified

อัลบั้มเพลงประกอบภาพยนตร์
 2006: High School Musical
 2007: High School Musical 2 
 2008: High School Musical 3: Senior Year 
 2009: Bandslam
 2010: "High School Musical 4: East Meets West "
ทัวร์คอนเสิร์ต
 2006/2007: High School Musical: The Concert
 2008: Identified Summer Tour

 ผลงานด้านการแสดง 

 Year  Title  Role  Notes 2003  Thirteen  โนแอล  เรื่องแรก 2004  Thunderbirds  Tintin  ภาพยนตร์แนววิทยาศาสตร์ 2006  มือถือไมค์ หัวใจปิ๊งรัก กาเบรียลลา มอนเทซ  ออกอากาศทางดิสนีย์แชนแนล 2007  มือถือไมค์ หัวใจปิ๊งรัก 2 ออกอากาศทางดิสนีย์แชนแนล 2008  มือถือไมค์ หัวใจปิ๊งรัก 3  ผลิตโดยวอลต์ดิสนีย์ พิคเจอร์ส 2009  Bandslam  แซม   2010   มือถือไมค์ หัวใจปิ๊งรัก 4 : East Meet West  กาเบรียลลา มอนเทซ  อยู่ในขั้นตอนการผลิต 2011  บีสต์ลี่ย์ เทพบุตรอสูร  ลินดี้   2011  อีหนูดุทะลุโลก  บลอนดี้   2012  Journey 2: พิชิตเกาะพิศวงอัศจรรย์สุดโลก 2  Kailani  2013  Spring Breakers  Candy  2013  Gimme Shelter  Agnes "Apple" Bailey  Post-production 2013  The Frozen Ground  Cindy Paulson  Post-production 2013  Machete Kills  Cereza  2014  Journey 3: From the Earth to the Moon  Kailani  Main character2018second actZoe
# ลี สโมลิน
ลี สโมลิน(Lee Smolin) เกิดเมื่อ 6 มิถุนายน ค.ศ. 1955 คือนักทฤษฎีฟิสิกส์ ซึ่งมีบทบาทอย่างมากในการพัฒนา ทฤษฎีความโน้มถ่วงควอนตัมแบบลูป ปัจจุบันเป็นนักวิจัยระยะยาวอยู่ที่ สถาบันทฤษฎีฟิสิกส์เพอริมีเตอร์(Perimeter Institute for Theoretical Physics)นอกจากงานฟิสิกส์แล้วเขายังเขียนหนังสือ Life of the Cosmos และThree Roads to Quantum Gravity เป็นหนังสือวิทยาศาสตร์สำหรับคนทั่วไป
เขายังเป็นที่รู้จักในความเห็นที่ว่า ทฤษฎีสตริง และทฤษฎีความโน้มถ่วงควอนตัมแบบลูป เป็นแนวทางต่างกันที่นำไปสู่ทฤษฎีเดียวกัน แต่ว่าเขาโด่งดังมากกว่าจากการประยุกต์ ทฤษฎีวิวัฒนาการ มาใช้กับจักรวาลวิทยา

 งานเขียน 
งานแบบ non-technical,สำหรับคนทั่วไปที่ไม่ใช่นักฟิสิกส์.
 1999. The Life of the Cosmos
 2001. Three Roads to Quantum Gravity
 2006. The Trouble With Physics: The Rise of String Theory, the Fall of a Science, and What Comes Next. Houghton Mifflin. ISBN 978-0-618-55105-7.

แหล่งข้อมูลอื่น
[เวบส่วนตัว]
# ตันผวน
ตันผวน  (เสียชีวิต ค.ศ. 168) หรือชื่อในภาษาจีนกลางว่า เฉิน ฝาน  มีชื่อรองว่า  จ้งจฺวี่ (仲舉) เป็นขุนนางในยุคราชวงศ์ฮั่นตะวันออก เป็นชาวอำเภอผิงอวี๋ เมืองยีหลำ (ปัจจุบันอยู่ทางทิศเหนือของอำเภอผิงอวี๋ มณฑลเหอหนาน) ตันผวนรับราชการเป็นขุนนางในตำแหน่งไท่เว่ย (太尉) ในรัชสมัยพระเจ้าฮวนเต้ ภายหลังได้รับตำแหน่งเป็นไท่ฟู่ (太傅) หรือราชครูในรัชสมัยพระเจ้าเลนเต้ ตันผวนและเตาบูร่วมกันวางแผนจะกำจัดกลุ่มขันที แต่แผนการรั่วไหล ตันผวนจึงถูกจับตัวไปประหารชีวิต ส่วนเตาบูฆ่าตัวตาย
# เตาบู
เตาบู  (เสียชีวิต ค.ศ. 168) หรือชื่อในภาษาจีนกลางว่า โต้ว อู่  มีชื่อรองว่า  โหยวผิง (游平) เป็นนักการเมืองในยุคราชวงศ์ฮั่น เป็นบัณฑิตลัทธิขงจื๊อ และรับราชการเป็นข้าราชการชั้นผู้น้อยในรัชสมัยพระเจ้าฮวนเต้ กระทั่งบุตรสาวคือโต้ว เหมี่ยวได้เลื่อนขั้นจากการเป็นพระสนมขึ้นเป็นพระมเหสี (ฮองเฮา) เตาบูจึงได้รับการเลื่อนตำแหน่งขึ้นด้วย ในที่สุดเตาบูเป็นได้เป็นหนึ่งในขุนนางชั้นผู้ใหญ่คนสำคัญเมื่อโต้ว เหมี่ยวบุตรสาวขึ้นเป็นพระพันปีหลวง (ไทเฮา) และผู้สำเร็จราชการแทนพระองค์ในพระเจ้าเลนเต้ เตาบูพร้อมด้วยตันผวนพยายามจะลิดรอนอำนาจของขันทีและแต่งตั้งบัณฑิตลัทธิขงจื๊อให้มารับราชการในราชสำนัก แต่ภายหลังแผนที่เตาบูและตันผวนวางไว้ว่าจะกำจัดกลุ่มขันทีที่ทรงอิทธิพลที่สุดได้ถูกล่วงรู้ เตาบูพ่ายแพ้ในการรบกับกลุ่มขันที ท้ายที่สุดเตาบูจึงฆ่าตัวตาย
# แบบจำลองเทคนิคัลเลอร์
แบบจำลองเทคนิคัลเลอร์ เป็นหนึ่งในทฤษฎีแกนด์ยูนิไฟด์(Grand unified Theories)ซึ่งไม่มีสนาม(สเกลาร์)ฮิกส์เป็นส่วนประกอบ แต่ทดแทนด้วยการมีสนามเฟอร์มิออนที่มากกว่า และมีสมมาตรเกจ ที่ใหญ่กว่าแบบจำลองมาตรฐาน สมมาตรนี้จะสลายเองตามธรรมชาติ ทำให้เกิดมวล ของเฟอร์มิออน ในรูปของfermion condensates
# เล่าเหง
เล่าเหง  หรือ หลิวหง เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก บิดาของเล่าปี่  เป็นเชื้อพระวงศ์ราชวงศ์ฮั่น สืบเชื้อสายจากจงซานจิ้งอ๋องซึ่งพระราชโอรสองค์ที่ 7 ในพระเจ้าฮั่นเกงเต้ เล่าเหงตายตั้งแต่เล่าปี่ยังเล็ก
# ซัวหยง
ซัวหยง ยีหลง หรือ ซัวแก (;) ชื่อรอง ป๋อจี้  เป็นนักดาราศาสตร์ นักเขียนตัวอักษร นักประวัติศาสตร์ นักคณิตศาสตร์ นักดนตรี ขุนนาง และนักเขียนชาวจีนแห่งราชวงศ์ฮั่นตะวันออก เขารอบรู้ในการเขียนตัวอักษร ดนตรี คณิตศาสตร์ และดาราศาสตร์ หนึ่งในบุตรสาวของเขาคือซัวเอี๋ยม ชื่อรอง เหวินจี ยังเป็นกวีและนักดนตรีที่มีชื่อเสียงอีกด้วย

ในรัชสมัยพระเจ้าฮั่นเลนเต้ ขันทีกุมอำนาจการบริหารราชการ ทำให้อาณาประชาราษฎร์ได้รับความเดือดร้อนจากการโกงกินของเหล่าขันที บ้านเมืองในยุคนั้นเกิดอาเพศต่างๆมากมาย ซัวหยงได้เขียนจดหมายลับถวายแด่พระเจ้าเลนเต้มีใจความว่า ที่แผ่นดินเกิดอาเพศเป็นเพราะขันทีทั้งสิบกระทำการอันมิชอบ สิบขันทีจึงหาเหตุใส่ร้ายซัวหยง และยุยงพระเจ้าเลนเต้ให้ปลดซัวหยงออกจากราชการ ออกไปอยู่บ้านนอก ต่อมา ตั๋งโต๊ะได้ขึ้นมามีอำนาจในวังหลวง ตั๋งโต๊ะได้บังคับให้ซัวหยงกลับมารับราชการ มิฉะนั้นจะฆ่าเสีย แล้วตั้งให้เป็นสมุหพระราชวัง

เมื่อตั๋งโต๊ะถูกลิโป้สังหาร ซัวหยงเป็นขุนนางเพียงคนเดียวที่ไปร้องไห้หน้าศพของตั๋งโต๊ะ อ้องอุ้นโกรธจึงสั่งให้ทหารนำตัวซัวหยงไปทรมานจนตาย
# จักรพรรดิถังชุนจง
สมเด็จพระจักรพรรดิถังชุนจง (, กุมภาพันธ์ ถึง มีนาคม 761According to Shunzong's biography in the Old Book of Tang, he was born in the 1st month of the 2nd year of the Shangyuan era of Tang Suzong's reign. This corresponds to 10 Feb to 10 March 761 in the Gregorian calendar. (上元二年正月生于长安之东内) Old Book of Tang, vol.14- 11 กุมภาพันธ์ 806) เป็นจักรพรรดิแห่ง ราชวงศ์ถัง พระองค์ได้รับการสถาปนาเป็นรัชทายาทในปี ค.ศ. 779 และขึ้นครองราชย์เป็นจักรพรรดิในปี ค.ศ. 805 หลังจากการสวรรคตของจักรพรรดิถังเต๋อจง พระราชบิดาของพระองค์ โดยที่พระองค์เป็นพระราชโอรสองค์โต พระองค์ครองราชย์อยู่ไม่ถึงปี เนื่องจากพระอาการประชวรของพระองค์ ขันที ที่มีอำนาจทำให้พระองค์สละราชบัลลังก์ให้เจ้าชาย หลี่ ชุน โอรสของพระองค์ ที่ขึ้นครองราชบัลลังก์เป็นจักรพรรดิเสียนจง จักรพรรดิชุนจงได้รับพระราชทานพระยศเป็น ไท่ช่างหวัง โดยมีนักประวัติศาสตร์บางคนสงสัยว่าพระองค์ถูกขันทีปลงพระชนม์
# กงซุน ตู้
กงซุน ตู้ (ค.ศ. 150?อายุของกงซุน ตู้ตอนเสียชีวิตไม่ได้มีการบันทึกไว้ในชีวประวัติของเขาใน ซันกั๋วจื้อ ปีเกิดนี้อิงจากสมมติฐานว่า ตอนที่กงซุน ตู้พบกับ Gongsun Yu เจ้าเมืองเสฺวียนถูใน ค.ศ. 167 เขามีอายุ 18 ปี (ตามการนับอายุแบบเอเชียตะวันออก) โดย Gongsun Yu ให้ความสนใจแก่กงซุน ตู้ เนื่องจากเขามีลูกชายที่เสียชีวิตแล้ว ซึ่งมีอายุและมีชื่อเล่นในสมัยเด็ก (Bao, "เสือดาว") เดียวกันว่า Du ไม่มีใครทราบว่ากงซุน ตู้กับ Gongsun Yu พบกันเมื่อใด แม้ว่าการพบปะครั้งนี้น่าจะเกิดขึ้นเร็วสุดที่ ค.ศ. 167 มีการบันทึกในโฮ่วฮั่นชู เล่มที่ 85 ว่า Yu ได้ขับไล่การโจมตีกลับของพูยอในปีที่ 1 ของศักราช Yongkang (ค.ศ. 167 ในปฏิทินจูเลียน); หนังสือเล่มเดียวกันยังบันทึกด้วยว่า ใน ค.ศ. 169 (ปีที่ 2 ของศักราช Jianning) เจ้าเมืองเสฺวียนถูคือ Geng Lin – 204ปีเจี้ยนอานที่ 9, per Vol. 8 of the Sanguozhi.) มีชื่อรองว่า เชิงจี้ เป็นขุนพลและขุนศึกในปลายยุคราชวงศ์ฮั่นตะวันออก เป็นเจ้าเมืองเลียวตั๋ง และเป็นบิดาของกองซุนของ
# สิบเกง
สิบเกง  เป็นตัวละครในวรรณกรรมจีนอิงประวัติศาสตร์เรื่องสามก๊กเจ้าเมืองเฉงจิ๋ว เมื่อโจรโพกผ้าเหลืองยกทัพมาล้อมเมืองเฉงจิ๋ว สิบเกงได้ส่งสาส์นไปขอความช่วยเหลือจากเล่าเอี๋ยน เจ้าเมืองอิวจิ๋ว เล่าเอี๋ยนได้ให้เล่าปี่และเจาเจ้งนำทัพห้าพันนายไปช่วยสิบเกงปราบโจรโพกผ้าเหลืองได้สำเร็จ
# ตังสิน
ตังสิน มีชื่อในภาษาจีนกลางว่า ต่ง เฉิง (เสียชีวิตวันที่ 11 กุมภาพันธ์ ค.ศ. 200รายงานจากพระราชชีวประวัติพระเจ้าเหี้ยนเต้ใน โฮ่วฮั่นชู ตังสินถูกฆ่าในวัน renwu เดือน 1 ปีที่ 5 ของศักราช Jian'an ในรัชสมัยของพระองค์ ตรงกับวันที่ 11 กุมภาพันธ์ ค.ศ. 200 ตามปฏิทินจูเลียน [(建安)五年春正月，车骑将军董承、偏将军王服、越骑校尉种辑受密诏诛曹操，事泄。壬午，曹操杀董承等，夷三族.] โฮ่วฮั่นชู, เล่มที่ 09) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก บิดาของนางตังกุยหุยซึ่งเป็นพระสนมในพระเจ้าฮั่นเหี้ยนเต้ ดำรงตำแหน่งเป็นนายพลทหารม้า เป็นคนสำคัญคนหนึ่งในการนำพระเจ้าเหี้ยนเต้หนีลิฉุย กุยกีจากเมืองเตียงฮันกลับไปยังลกเอี๋ยง ต่อมาเมื่อโจโฉครองอำนาจ พระเจ้าเหี้ยนเต้ต้องการจะโค่นอำนาจของโจโฉ ก็ใช้มีดกรีดนิ้วเขียนจดหมายลับด้วยเลือด ส่งให้ตังสินช่วยกันหาขุนนางผู้ภักดีมาร่วมกันกำจัดโจโฉเสีย ตังสินก็รวบรวมคนอยู่เรื่อยๆ ต่อมาเคงต๋องคนใช้ใกล้ชิดโกรธที่ถูกตังสินโบยก็นำความไปบอกโจโฉ ตังสินจึงถูกจับประหารชีวิต นางตังกุยหุยลูกสาวของตังสินซึ่งกำลังมีครรภ์อยู่ ก็พลอยถูกรัดคอตายไปด้วย
# เตงเมา
เตงเมา  เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นสมาชิกของกลุ่มโจรโพกผ้าเหลือง แม่ทัพรองของเทียอ้วนจี้

เทียอ้วนจี้และเตงเมาได้นำกองโจร 50,000 นาย ยกไปตีเมืองอิวจิ๋ว เล่าเอี๋ยนเจ้าเมืองจึงให้เล่าปี่ พร้อมด้วยกวนอู เตียวหุย ยกกองทหาร 500 ไปปราบโจร กองกำลังทั้งสองยกไปประจันหน้ากันที่เขาไทเหียงสัน เตียวหุยได้เข้าต่อสู้กับเตงเมา และสามารถสังหารเตงเมาได้ ส่วนเทียอ้วนจี้ถูกกวนอูสังหาร ส่วนกองโจรเมื่อนายตายก็หมดกำลังใจรบจึงถูกกองทหารของเล่าปี่ตีแตกพ่าย 
   

ตเงเมา
หมวดหมู่:ตัวละครสมมติในยุคสามก๊ก